
Narvas Puškini tn 33 hoones asuvate ruumide 

tasuta kasutusse andmine 

(Narva Noorte Meremeeste Klubi)
1. ASJAOLUD JA MENETLUSE KÄIK

Linnavara- ja majandusametile laekus avaldus Narva Noorte Meremeeste Klubilt, registrikood 75009160, milles palutakse anda määramata ajaks tasuta kasutusse Narvas Puškini 33 hoones asuvad 1. korruse ruumid nr 57, 58, 68 veeturismiga tegeleva meeskonna nr 7 vajadusteks. 
Ruumide üldpind
 
121,9 m2
Arvestuslik üüritasu

871,60 krooni kuus

Narva Noorte Meremeeste Klubi avaldust arutati Narva Linnavalitsuse linnavarakomisjoni koosolekul 14.01.2009 (protokoll nr 1) ning otsustati:
1. Anda Narva Noorte Meremeeste Klubile, registrikood 75009160, avalikku enampakkumist korraldamata määramata ajaks tasuta kasutusse Narvas Puškini 33 hoones asuvad             1. korruse ruumid nr 57, 58, 68 üldpindalaga 121,9 m2  veeturismiga tegeleva meeskonna nr 7 vajadusteks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis on volikogu määruste või otsustega või valla või linna põhimäärusega pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse Korra punktis 7.2 nimetatud subjektidele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Puškini 33 hoones asuvad ruumide enampakkumiseta kasutusse andmise otsustus võtab vastu Linnavara- ja majandusamet, Narva linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuurüksusele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Narva Linnavolikogu 21.06.2005 määruse nr 20/57 „Linnavara eeskiri” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS
3.1. Anda Narva Noorte Meremeeste Klubile, registrikood 75009160, määramata ajaks tasuta kasutusse Narvas Puškini 33 hoones asuvad 1. korruse ruumid nr 57, 58, 68 üldpindalaga 121,9 m2 veeturismiga tegeleva meeskonna nr 7 vajadusteks.

3.2. Linnavara- ja majandusametil sõlmida Narva Noorte Meremeeste Klubiga punktis 3.1 nimetatud ruumide tasuta kasutusleping. 

4. RAKENDUSSÄTTED

4.1. Linnavara- ja majandusametil teha korraldus teatavaks Narva Noorte Meremeeste klubile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.
Tarmo Tammiste

